Okresná prokuratúra Žilina 
Moyzesova 20, 011 56 Žilina 1

Sp. zn. : 3 Pv 814/13/5511	Žilina, 8.11.2013
EEČ : 2-43-558-2013

U Z N E S E N I E

Trestná vec:	obvinená XXXXX  
Prečin:	Ohováranie podľa § 373 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
a
poškodenými:
1.	XXXXX
	trvalé bydlisko: XXXXX
2.	XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 50,00 € 
b.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
realizované policajtom Obv.odd. PZ XXXXX - Východ pod spisovou značkou ORP-1716/ZV-ZA-2013.
	dňa 19.06.2013 o 08.44 hod. z priehradky č. 4 na Pošte XXXXX XXXXX na ul. XXXXX z dôvodu vzájomných nezhôd poslala anonymný list adresovaný XXXXX, ktorý obsahoval nepravdivý údaj týkajúci sa mimomanželského pomeru jej manžela XXXXX s očakávaním narodenia mimomanželského dieťaťa, ktorý údaj v značnej miere narušil manželské vzťahy medzi XXXXX a XXXXX.

Odôvodnenie: 
Poverený príslušník OR PZ XXXXX, OO PZ XXXXX - východ uznesením sp. zn. ČVS:ORP-1716/ZV-ZA-2013 zo dňa 04.09.2013 podľa § 199 ods. 1 Tr. por. začal trestné stíhanie pre prečin ohovárania podľa § 373 ods. 1 Tr. zákona a súčasne pre tento prečin podľa § 206 ods. 1 Tr. por. vzniesol obvinenie XXXXX na vyššie uvedenom skutkovom základe.
	
V prípravnom konaní sa obv. XXXXX ku spáchaniu prečinu, ktorý sa jej kladie za vinu, priznala a vyhlásila, že spáchala skutok, za ktorý je stíhaná a úprimne sa poškodeným stranám ospravedlnila za svoje nerozvážne konanie. Súčasne vyhlásila, že takéto konanie sa už nebude opakovať, požiadavkám poškodených vyhovie a bude ich rešpektovať. 

XXXXX súhlasil so zmierom a od obvinenej nežiadal náhradu škody, ale žiadal, aby sa jemu a jeho manželke ospravedlnila a nepribližovala sa k jeho bydlisku a rodine (manželke a deťom).
XXXXX súhlasila so zmierom a od obvinenej nežiadala náhradu škody, ale žiadala, aby sa jej a jej manželovi ospravedlnila a nepribližovala sa k jej bydlisku a rodine (manželovi a deťom).

Skutočnosť uzavretia zmieru medzi obv. XXXXX a poškodenými XXXXX a XXXXX je zrejmá z písomného zmieru uzatvoreného dňa 30.10.2013 v kancelárii probačného a mediačného úradníka Okresného súdu v Žiline. 

Z odpisu registra trestov je zrejmé, že obv. XXXXX doposiaľ nebola súdne trestaná. V evidencii priestupkov má 1 záznam za porušenie pravidiel cestnej premávky, za čo jej bola uložená bloková pokuta.  

Obvinená poukázala dňa 30.10.2013 na účet Okresnej prokuratúry v Žiline č. XXXXX, vedený v štátnej pokladnici, sumu 50,-Eur.

V rámci zmieru uzatvoreného medzi obvinenou a poškodenými zo dňa 30.10.2013 bolo dohodnuté, že celá suma je určená štátu na peňažnú pomoc poškodeným trestnými činmi podľa osobitného zákona.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, na ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinená vyhlásila, že spáchala skutok, za ktorý je stíhaná, pričom nie sú odôvodnené pochybnosti o slobodnosti, vážnosti a určitosti tohto vyhlásenia, poškodeným sa ospravedlnila s tým, že poškodení náhradu škody nežiadali a zložila na účet prokuratúry peňažnú sumu určenú konkrétnemu adresátovi na všeobecne prospešné účely a  táto suma nie je zrejme neprimeraná závažnosti spáchaného trestného činu a vzhľadom  na  povahu  a  závažnosť  tohto  trestného  činu,  mieru  akou  bol dotknutý verejný záujem, na osobu obvinenej a na jej osobné a majetkové pomery možno prijať záver, že rozhodnutie o schválení zmieru je nielen dostačujúce, ale aj odôvodnené. Naviac je potrebné poukázať na skutočnosť, že sama obvinená, ako i poškodení, udelili súhlas k takémuto rozhodnutiu prokurátora.

Na základe uvedeného som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

XXXXX
prokurátorka